ShIFOKOR RETSEPTISIZ SOTILADIGAN DORI VOSITALARINING RO‘YXATINI TASDIQLASh TO‘G‘RISIDA

O‘zbekiston Respublikasining “Dori vositalari va farmatsevtika faoliyati to‘g‘risida”gi Qonuni (O‘zbekiston Respublikasi Oliy Majlisining Axborotnomasi, 1997-y., 4-5-son, 120-modda) hamda O‘zbekiston Respublikasi Vazirlar Mahkamasining 1994-yil 6-avgustdagi 404-son “Respublikada dori-darmonlar va tibbiy buyumlar bilan ta’minlashni va ularni taqsimlashni yaxshilashga doir kechiktirib bo‘lmaydigan chora-tadbirlar to‘g‘risida”gi qarorini bajarish maqsadida buyuraman:
 1. Shifokor retseptisiz sotiladigan dori vositalarining ro‘yxati ilovaga muvofiq tasdiqlansin.
 2. Quyidagilar o‘z kuchini yo‘qotgan deb hisoblansin:
 O‘zbekiston Respublikasi Sog‘liqni saqlash vazirining 2007-yil 25-sentabrdagi 422-son “Shifokor retseptisiz sotiladigan dori vositalarining ro‘yxatini tasdiqlash to‘g‘risida”gi buyrug‘i (ro‘yxat raqami 1730, 2007-yil 20-oktabr) (O‘zbekiston Respublikasi qonun hujjatlari to‘plami, 2007-y., 43-son, 435-modda);
 O‘zbekiston Respublikasi Sog‘liqni saqlash vazirining 2008-yil 29-avgustdagi 390-son “Shifokor retseptisiz sotiladigan dori vositalarining ro‘yxatiga o‘zgartirish va qo‘shimchalar kiritish to‘g‘risida”gi buyrug‘i (ro‘yxat raqami 1730-1, 2008-yil 9-sentabr) (O‘zbekiston Respublikasi qonun hujjatlari to‘plami, 2008-y., 37-38-son, 388-modda). 
 3. Mazkur buyruq O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.